Γαύρος στο τηγάνι, με τραγανό πανάρισμα και δεντρολίβανο
Τραγανός γαύρος, παναρισμένος με σιμιγδάλι και αρωματισμένος με φρέσκο δεντρολίβανο. Απλά, καταπληκτικός!
1 κιλό γαύρος, καθαρισμένος και χωρίς κεφάλια, (μετά το καθάρισμα θα μας μείνουν περίπου 700 γρ.) , 2/3 φλιτζ. τσαγιού σιμιγδάλι, χοντρό , 1/3 φλιτζ. τσαγιού αλεύρι χωριάτικο, σταρένιο, κίτρινο   , 1 κουτ. γλυκού φρέσκο δεντρολίβανο, πολύ ψιλοκομμένο, αλάτι, φρεσκοτριμμένο πιπέρι, ελαιόλαδο, για το τηγάνισμα
Βάζουμε τον γαύρο σε ένα ευρύχωρο σουρωτήρι, στερεωμένο σε μπολ, τον αλατίζουμε, ανακατεύουμε και τον αφήνουμε στο ψυγείο για 30-40 λεπτά.Τον βγάζουμε από το ψυγείο και τον ταμπονάρουμε με χαρτί κουζίνας.Σε βαθύ πιάτο ανακατεύουμε το σιμιγδάλι, το αλεύρι, το δεντρολίβανο και αλατοπίπερο.Σε βαθύ τηγάνι ζεσταίνουμε 3 εκ. ελαιόλαδο, σε μέτρια προς δυνατή φωτιά (το θερμόμετρο θα πρέπει να δείξει 170-180°C).Πιάνουμε τους γαύρους από τις ουρίτσες, ανά τρεις, τους περνάμε από το μείγμα του παναρίσματος (χωρίς να αφήσουμε τις ουρίτσες τους), τινάζουμε να φύγει η περίσσεια και τους βάζουμε στο καυτό λάδι.Τηγανίζουμε τους γαύρους με αυτόν τον τρόπο, σε δόσεις, για 1-2 λεπτά, μέχρι να αποκτήσουν χρυσαφένια και τραγανή κρούστα.Τους στραγγίζουμε σε χαρτί κουζίνας και τους σερβίρουμε ζεστούς.
Γαύρος,Ψάρι